नागरिकता संशोधन कानून के विरोध में सड़कों पर उतरे AMU के छात्र, तो स्वरा भास्कर ने Tweet कर कही ये बात...  
स्वरा भास्कर का ट्वीट हुआ वायरल
AMU के छात्रों ने किया प्रदर्शन
एक्ट्रेस का ट्वीट हुआ वायरल
नागरिकता संशोधन कानून (Citizenship Amendment Act) के विरोध में देशभर से आवाजें उठ रही हैं. हाल ही में अलीगढ़ मुस्लिम युनिवर्सिटी (AMU) के छात्र इस कानून का विरोध करने के लिए सड़कों पर उतरे और कानून के विरोध में प्रर्दशन किया. अलीगढ़ मुस्लिम यूनिवर्सिटी के छात्रों ने नागरिकता संशोधन कानून और राष्ट्रीय नागरिक रजिस्टर (NRC) को रिजेक्ट करने की मांग की. अब इस पर बॉलीवुड एक्ट्रेस स्वरा भास्कर (Swara Bhasker)  का रिएक्शन आया है.उनका यह ट्वीट खूब सुर्खियों में है. यूजर्स उनके ट्वीट पर अपना रिएक्शन भी दे रहे हैं.



Students of #AMU on the streets on defence of the Indian Constitution! In solidarity! #RejectCAB#RejectNRChttps://t.co/AEYiJM9lV7

अकसर समसामयिक मुद्दों पर अपनी राय जनता के सामने रखने वाली एक्ट्रेस स्वरा भास्कर (Swara Bhasker) ने अलीगढ़ मुस्लिम यूनिवर्सिटी (AMU) के छात्रों का खुलकर समर्थन किया है. एक्ट्रेस ने प्रदर्शन के दौरान का वीडियो अपने ट्विटर हैंडल से शेयर करते हुए लिखा, "अलीगढ़ मुस्लिम युनिवर्सिटी के छात्र एकजुट होकर भारतीय संविधान को बचाने के लिए प्रदर्शन कर रहे हैं." एक्ट्रेस के इस ट्वीट पर लोग खूब कमेंट कर रहे हैं और अपनी प्रतिक्रिया भी दे रह हैं. 

बता दें, नागरिकता संशोधन कानून (Citizenship Amendment Act) के विरोध में उत्तर प्रदेश के अलीगढ़ जिले में तनाव की स्थिति को देखते हुए चप्पे-चप्पे पर फोर्स तैनात कर दिया गया है. इंटरनेट सेवा पूरी तरह बंद कर दी गई है. इससे पहले लोकसभा और राज्यसभा में ये बिल के रूप में पास हुआ था. बीते गुरुवार को राष्ट्रपति रामनाथ कोविंद (Ram Nath Kovind) ने इस विधेयक को मंजूरी दे दी थी, जिसके बाद इस विधेयक ने कानून का रूप ले लिया है.